
1. ETTEPANEK VÕTTA VASTU EUROOPA PARLAMENDI OTSUS
Euroopa Pangandusjärelevalve 2022. aasta eelarve täitmisele heakskiidu andmise kohta
(2023/2146(DEC))
Euroopa Parlament,
–	võttes arvesse Euroopa Pangandusjärelevalve 2022. aasta lõplikku raamatupidamisaruannet,
–	võttes arvesse kontrollikoja aastaaruannet ELi asutuste eelarveaasta 2022 kohta koos asutuste vastustega[footnoteRef:1], [1:  ELT C, C/2023/594, 27.10.2023.] 

–	võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat avaldust[footnoteRef:2] 2022 aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta, [2:  ELT C, C/2023/112, 12.10.2023.] 

–	võttes arvesse nõukogu ... veebruari 2024. aasta soovitust asutuse tegevusele heakskiidu andmise kohta 2022. aasta eelarve täitmisel (00000/2024 – C9‑0000/2024),
–	võttes arvesse Euroopa Liidu toimimise lepingu artiklit 319,
–	võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012[footnoteRef:3], eriti selle artiklit 70, [3:  ELT L 193, 30.7.2018, lk 1.] 

–	võttes arvesse Euroopa Parlamendi ja nõukogu 24. novembri 2010. aasta määrust (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ[footnoteRef:4], eriti selle artiklit 64, [4:  ELT L 331, 15.12.2010, lk 12.] 

–	võttes arvesse komisjoni 18. detsembri 2018. aasta delegeeritud määrust (EL) 2019/715 raamfinantsmääruse kohta asutustele, mis on asutatud Euroopa Liidu toimimise lepingu ja Euroopa Aatomienergiaühenduse asutamislepingu alusel ning millele osutatakse Euroopa Parlamendi ja nõukogu määruse (EL, Euratom) 2018/1046 artiklis 70[footnoteRef:5], eriti selle artiklit 105, [5:  ELT L 122, 10.5.2019, lk 1.] 

–	võttes arvesse kodukorra artiklit 100 ja V lisa,
–	võttes arvesse eelarvekontrollikomisjoni raportit (A9‑0000/2024),
1.	annab heakskiidu Euroopa Pangandusjärelevalve tegevdirektori tegevusele asutuse 2022. aasta eelarve täitmisel / lükkab edasi otsuse tegemise heakskiidu andmise kohta Euroopa Pangandusjärelevalve tegevdirektori tegevusele asutuse 2022. aasta eelarve täitmisel;
2.	esitab oma tähelepanekud alltoodud resolutsioonis;
3.	teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Pangandusjärelevalve tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).

[bookmark: _Toc157409307]2. ETTEPANEK VÕTTA VASTU EUROOPA PARLAMENDI OTSUS
Euroopa Pangandusjärelevalve 2022. aasta raamatupidamiskontode sulgemise kohta
(2023/2146(DEC))
Euroopa Parlament,
–	võttes arvesse Euroopa Pangandusjärelevalve 2022. aasta lõplikku raamatupidamisaruannet,
–	võttes arvesse kontrollikoja aastaaruannet ELi asutuste eelarveaasta 2022 kohta koos asutuste vastustega[footnoteRef:6], [6:  ELT C, C/2023/594, 27.10.2023.] 

–	võttes arvesse vastavalt Euroopa Liidu toimimise lepingu artiklile 287 tehtud kontrollikoja kinnitavat avaldust[footnoteRef:7] 2022 aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta, [7:  ELT C, C/2023/112, 12.10.2023.] 

–	võttes arvesse nõukogu ... veebruari 2024. aasta soovitust asutuse tegevusele heakskiidu andmise kohta 2022. aasta eelarve täitmisel (00000/2024 – C9‑0000/2024),
–	võttes arvesse Euroopa Liidu toimimise lepingu artiklit 319,
–	võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012[footnoteRef:8], eriti selle artiklit 70, [8:  ELT L 193, 30.7.2018, lk 1.] 

–	võttes arvesse Euroopa Parlamendi ja nõukogu 24. novembri 2010. aasta määrust (EL) nr 1093/2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ[footnoteRef:9], eriti selle artiklit 64, [9:  ELT L 331, 15.12.2010, lk 12.] 

–	võttes arvesse komisjoni 18. detsembri 2018. aasta delegeeritud määrust (EL) 2019/715 raamfinantsmääruse kohta asutustele, mis on asutatud Euroopa Liidu toimimise lepingu ja Euroopa Aatomienergiaühenduse asutamislepingu alusel ning millele osutatakse Euroopa Parlamendi ja nõukogu määruse (EL, Euratom) 2018/1046 artiklis 70[footnoteRef:10], eriti selle artiklit 105, [10:  ELT L 122, 10.5.2019, lk 1.] 

–	võttes arvesse kodukorra artiklit 100 ja V lisa,
–	võttes arvesse eelarvekontrollikomisjoni raportit (A9‑0000/2024),
1.	annab heakskiidu Euroopa Pangandusjärelevalve 2022. aasta raamatupidamiskontode sulgemisele / lükkab edasi Euroopa Pangandusjärelevalve 2022. aasta raamatupidamiskontode sulgemise;
2.	teeb presidendile ülesandeks edastada käesolev otsus Euroopa Pangandusjärelevalve tegevdirektorile, nõukogule, komisjonile ja kontrollikojale ning korraldada selle avaldamine Euroopa Liidu Teatajas (L-seerias).


[bookmark: _Toc157409308]3. EUROOPA PARLAMENDI RESOLUTSIOONI ETTEPANEK
tähelepanekutega, mis on Euroopa Pangandusjärelevalve 2022. aasta eelarve täitmisele heakskiidu andmist käsitleva otsuse lahutamatu osa
(2023/2146(DEC))
Euroopa Parlament,
–	võttes arvesse oma otsust Euroopa Pangandusjärelevalve 2022. aasta eelarve täitmisele heakskiidu andmise kohta,
–	võttes arvesse kodukorra artiklit 100 ja V lisa,
–	võttes arvesse eelarvekontrollikomisjoni raportit (A9‑0000/2024),
A.	arvestades, et Euroopa Pangandusjärelevalve (edaspidi „asutus“) tulude ja kulude eelarvestuse[footnoteRef:11] kohaselt oli asutuse 2022. aasta lõplik eelarve 50 315 014 eurot; arvestades, et asutust rahastatakse peamiselt liidu eelarvest (18 685 999 eurot) ning liikmesriikide riiklike järelevalveasutuste ja vaatlejate osamaksetest (31 629 015 eurot); [11:  ELT C 73/19, 28.2.2023, lk 102.] 

B.	arvestades, et kontrollikoda märkis oma aruandes Euroopa Pangandusjärelevalve eelarveaasta 2022 raamatupidamise aastaaruande kohta (edaspidi „kontrollikoja aruanne“), et ta sai piisava kindluse selle kohta, et asutuse raamatupidamise aastaaruanne on usaldusväärne ning selle aluseks olevad tehingud on seaduslikud ja korrektsed;
Eelarvehaldus ja finantsjuhtimine
1.	märgib rahuloluga, et eelarveaasta 2022 eelarveseire tulemusel oli jooksva aasta kulukohustuste assigneeringute eelarve täitmise määr 99,56 %, mis on 2021. aasta määrast 1,05 % kõrgem; märgib lisaks, et jooksval aastal oli maksete assigneeringute täitmise määr 87 %, mis on 2021. aasta määrast 3 % kõrgem;
Tulemused
2.	väljendab heameelt selle üle, et asutus kasutab jätkuvalt teatavaid meetmeid peamiste tulemusnäitajatena, et hinnata oma tegevust ja tulemusi tööprogrammi eesmärkide saavutamisel; märgib, et asutus on 2022. aastaks määratlenud oma tööprogrammi jaoks viis vertikaalset prioriteeti (nt järelevalve ja kriisilahenduse usaldatavusraamistiku ajakohastamine ja seire, kogu ELi hõlmava stressitestimise raamistiku läbivaatamine ja tugevdamine) ja kaks horisontaalset prioriteeti (vahendite pakkumine keskkonna-, sotsiaalsete ja juhtimisriskide mõõtmiseks ja juhtimiseks ning COVID-19 mõju seireks ja leevendamiseks); märgib, et 2022. aastal täitis asutus 95 % oma tööprogrammis sätestatud ligikaudu 250 ülesandest, sealhulgas 15 % ülesannetest, mis tuli aasta jooksul tööprogrammi lisada, ning tunnistab lisaks, et see on eelmise aastaga võrreldes parem saavutus;
3.	on teadlik, et Venemaa põhjendamatu agressioonisõda Ukraina vastu pani asutust kaaluma sellest konfliktist tulenevaid probleeme ja ebakindlust oma pädevusvaldkondades ning neid vastavalt käsitlema; väljendab heameelt selle üle, et asutus pööras seetõttu suurt tähelepanu pankade ja finantssektori riskide hindamisele ning võttis meetmeid sektori jälgimiseks; märgib lisaks, et asutus keskendus peale selle jõupingutustele, mis aitavad kaasa kehtestatud sanktsioonide kohaldamisele ja nende täitmise tagamisele, ning tasandile, millega sellest konfliktist mõjutatud inimesed vahetumalt seotud on; tunneb heameelt asutuse jõupingutuste üle, mille eesmärk on lihtsustada juurdepääsu finantssüsteemile;
4.	märgib, et asutuse 2022. aasta tegevust suunas muu hulgas olulisel määral kaasaaitamine digitaalse tegevuskerksuse määruse ja krüptovaraturge käsitleva määruse kujundamisele, mille käigus asutus vastas mitmele nõuandetaotlusele seoses digirahanduse ja sellega seotud küsimustega; märgib, et lisaks keskenduti finantssüsteemi rahapesu ja terrorismi rahastamise eesmärgil kasutamise tõkestamisele; märgib lisaks, et pankade jaoks asjakohase keskkonna-, sotsiaalse ja juhtimisraamistiku väljatöötamine ning COVID-19 mõju jälgimine nende bilansile oli asutuse töös jätkuvalt esirinnas; võtab teadmiseks, et asutus ajakohastas ka oma vastastikuse hindamise töökava aastateks 2022–2023 kooskõlas EBA määrusega (edaspidi „ESA läbivaatamine“);
Tõhusus ja selle suurendamine
5.	väljendab heameelt selle üle, et hangete valdkonnas kutsub asutus teisi ameteid osalema asutuse avatud hankemenetlustes alati, kui on võimalus, et teised ametid on huvitatud; märgib, et 2022. aastal oli asutus juhtrollis ühes institutsioonidevahelises hankemenetluses, milles osalesid ESMA ja EIOPA; märgib lisaks, et asutus on samuti osalenud paljudes institutsioonidevahelistes menetlustes, mida juhivad muud ELi üksused, peamiselt neis, mida juhib komisjon; märgib, et 2022. aastal sõlmisid 77 % asutuse 96 kehtivast raamlepingust muud ELi üksused;
6.	märgib, et asutuse ühiskomitee koos EIOPA, ESMA, komisjoni ja Euroopa Süsteemsete Riskide Nõukoguga on peamine foorum ühiste regulatiivsete küsimuste arutamiseks ja ühisalgatuste kokkuleppimiseks; tuletab meelde, et ühisalgatused ühendavad eri vaatenurki, vähendavad topelttööd, tõhustavad õppimist ja tugevdavad osalejate vahelisi suhteid;
7.	väljendab heameelt selle üle, et asutus on aktiivne ulatuslikes koostöö- ja ressursijagamisalgatustes eri ametitega, näiteks ühised raamatupidamisteenused ESMAga, ühine julgeolekuametnik EIOPAga, ühised IT-projektid, investeeringud karjääri arendamisse ja kogemuste pakkumine, et aidata teistel ametitel saada EMASi sertifikaati; rõhutab lisaks koostöö ja parimate tavade kohandamise horisontaalset kasu;
8.	peab kiiduväärseks, et asutus on teinud mitmeid algatusi, nagu protsesside optimeerimine, ressursside haldamine, digiteerimine, koostöö tõhustamine ja pideva arengu kultuuri edendamine; märgib, et peamised strateegiad hõlmavad protsesside automatiseerimist (paberivabad finantstehingud, massiline maksekoormus, töövoo vahendid), ressursside optimeerimist, andmepõhist otsustamist, tehnoloogiaintegratsiooni (pilvteenused, personali digiteerimine), koostööd erialaüleste meeskondade kaudu ja projektijuhtimist;
Personalipoliitika
9.	märgib, et 31. detsembri 2022. aasta seisuga oli ametikohtade loetelust täidetud 98,14 % ja liidu eelarves kinnitatud 162 ajutise teenistuja ametist oli täidetud 159 (sama arv kinnitatud ametikohti kui 2021. aastal); märgib, et 2022. aastal töötas asutuses ka 44 lepingulist töötajat (kinnitatud ametikohti oli 50) ja 13 lähetatud riiklikku eksperti (kinnitatud ametikohti oli 19), pluss kuus lähetatud riiklikku eksperti, kelle kulusid ei kaetud;
10.	märgib, et 2022. aastal oli kogukäive 11,5 % (2021. aastal 12 %); võtab teadmiseks, et kogukäibe määr hõlmab selliste lähetatud riiklike ekspertide lepingute lõppemist, kelle lepingud kestavad oma olemuselt lühemat aega, samas kui koosseisuliste töötajate (ajutised teenistujad ja lepingulised töötajad) tööjõu voolavuse määr oli 9 % (mis on lepinguliste töötajate puhul veidi kõrgem kui ajutistel töötajatel); rõhutab, et alates 2020. aastast on asutus hakanud täiendama oma talendijuhtimise lähenemisviisi lisameetmetega, et suurendada töötajate mõjuvõimu ja toetada pikaajalist kaasatust (tugev väärtuspakkumine töötajatele, kohandatud karjääriarengu programmid, nagu mentorlus, töö- ja eraelu algatused, näiteks sotsiaalklubi jne);
11.	võtab teadmiseks soolise jaotuse asutuse kõrgemas ja keskastme juhtkonnas, kus 29-st 16 on mehed (55 %), ja asutuse kogu personali hulgas, kus 222-st 114 (51 %) on mehed; toetab asjaolu, et asutus on vastu võtnud EUANi mitmekesisuse ja kaasamise harta; märgib, et asutus on osa võrgustikust „Choose Paris Region“, kuhu kuuluvad rahvusvahelised organisatsioonid, kes edendavad mitmekesist, kaasavat ja õiglast töökohta, ning pakub värbamisprotsessi raames puuetega inimestele konkreetseid abinõusid;
12.	on teadlik, et 2022. aastal käivitati töötajate kaasamise uuring, millele vastamise määr oli 71 %; märgib, et üldine positiivne tulemus töötajate kaasamise kohta oli 65 %, mis oli 1 % kõrgem kui eelmises töötajate kaasamise uuringus 2019. aastal (vaatamata keerulistele COVID-19 aegadele) ja kui võrrelda seda ELi ametitevahelise võrdlusalusega;
Huvide konfliktide ennetamine ja haldamine ning läbipaistvus
13.	väljendab heameelt selle üle, et asutus ühtlustas 2022. aastal eetikaprotsessi, eelkõige elektroonilise töövoosüsteemi kasutusele võtmise kaudu, mis hõlmab lahkuvate töötajate võimalikke huvide konflikte käsitlevate teadete ja töösuhtejärgse tegevuse teadete tihedamat ja tõhusamat hindamist;
14.	tuletab meelde, et 2022. aastal võttis järelevalvenõukogu vastu oma kodukorra muudatuse, samuti juhatuse kodukorra ja alaliste kriisilahenduse ning rahapesu ja terrorismi rahastamise tõkestamise komiteede volituste muudatuse, kohustades huvide konfliktist teatanud liikmeid ilma eranditeta puuduma nii hääletuselt kui ka arutelult endalt;
15.	märgib, et pärast ühe OLAFi juurdluse lõpetamist, ilma et oleks olnud märke õigusnormide rikkumisest seoses asjaomase õigusraamistiku järgimisega, sai asutus soovituse võtta haldusmeetmeid, eelkõige seoses kõrgema juhtkonna töölepingutega; märgib, et uurimise käigus selgus, et tegevkoosseisust välja arvamise ja/või ooteajaga seotud lepingutingimused puuduvad; rõhutab, et vastusena lisas asutus 2022. aasta veebruaris direktorite, nõustajate ja muude teenistujate lepingutesse uue artikli; märgib, et personalieeskirjade õigusraamistiku piirangute tõttu teatas asutus OLAFile, et ta ei saa kehtestada nõudeid väljaspool seda raamistikku olevatele töötajatele, näiteks maksta hüvitist juhul, kui endisel töötajal on keelatud kutsetegevusega tegeleda või kui talle on seatud sellega tegelemisel olulised tingimused;
16.	kiidab heaks asjaolu, et asutus avalikustab kõik töötajate kohtumised väliste erasektori sidusrühmadega ja teeb seda eesistuja puhul iga kahe nädala tagant (kooskõlas määruse (EL) nr 1093/2010 artikliga 49a) ning seda kohaldatakse samamoodi tegevdirektori suhtes (artiklis 52a nõutakse, et tegevdirektori koosolekud avalikustatakse, kuid ei täpsustata, kui kiiresti pärast nende toimumist); märgib, et muude töötajate kohtumised erasektori sidusrühmadega avalikustatakse kord kvartalis;
17.	juhib tähelepanu ühe rikkumisest teatamise juhtumi lõpetamisele 2022. aastal; märgib, et võetud meetmed hõlmasid kontakteerumist riikliku pädeva asutusega, et mõista riigisiseselt võetavaid väiteid ja meetmeid, mille tulemusel lõpetati juhtum ilma, et asutus oleks pidanud mis tahes meetmeid võtma;
18.	tuletab meelde, et juhtorganite liikmete ning asendusliikmete, kõrgema astme juhtide ja direktorite elulookirjeldused avaldatakse asutuse veebisaitidel; märgib, et need elulookirjeldused sisaldavad teavet nende töökogemuse ja hariduse kohta; märgib lisaks, et seoses ekspertidega avaldab asutus pangandussektori sidusrühmade kogu elulookirjeldused;
Hanked
19.	võtab teadmiseks, et kontrollikoja andmetel püüdis asutus hankida teenuseid kahes avatud hankemenetluses, millest üks oli mõeldud finantsteenuste turu-uuringuteks ja teine andmekaitsealaseks konsulteerimiseks; märgib, et ühe pakkumuse puhul kattusid valiku- ja hindamiskriteeriumid; rõhutab, et see on vastuolus finantsmääruse artikliga 167, milles on sätestatud, et valiku- ja hindamiskriteeriumid peavad olema täielikult eraldatud; märgib, et valikukriteeriume kasutatakse pakkujate suutlikkuse hindamiseks, kuid pakkumuste hinna ja kvaliteedi hindamiseks kasutatakse hindamiskriteeriume; märgib kahetsusega, et mõlemal juhul hindas asutus lepingute maksimaalset maksumust üle, mis tulenes puudustest enne hankemenetluste algatamist tehtud turuhindade uurimises;
20.	võtab teadmiseks, et kontrollikoja andmetel on 2021. aastal teatatud kahte eraldi läbirääkimistega hankemenetlust mõjutanud hankepuudujäägid kõrvaldatud, kuna asutus kasutab nüüd komisjoni vorme, viies oma menetlused kooskõlla kontrollikoja tähelepanekuga;
21.	rõhutab, et alates eelarveaastast 2020 on kontrollikoda esitanud igal aastal uusi hangetega seotud tähelepanekuid nelja ameti kohta ja asutus on üks neist neljast ametist; tuletab meelde, et riigihanke-eeskirjade eesmärk on võimaldada hankijatel saada vajalikke kaupu ja teenuseid parima hinnaga, tagades samal ajal pakkujate vahelise ausa konkurentsi ning läbipaistvuse, proportsionaalsuse, võrdse kohtlemise ja mittediskrimineerimise põhimõtete järgimise; kutsub asutust üles tagama hangete suhtes kohaldatavate eeskirjade täieliku järgimise, et saavutada parim võimalik kulutõhusus;
Sisekontroll
22.	tuletab meelde, et 2021. aastal algas ja 2022. aastal jätkus töö spetsiaalse riskijuhtimispartneriga, et parandada asutuse praeguse riskijuhtimisprogrammi kokkusobivust COSO ettevõtte riskijuhtimise raamistikuga; märgib, et sisekontrolli edasiseks tugevdamiseks kavatseb asutus integreerida oma riskijuhtimisprogrammi COSO ettevõtte riskijuhtimise raamistikku, intensiivistada eetikaga seotud tegevusi ja pakkuda 2023. aastal kohandatud sisekontrollikoolitust, et säilitada ja suurendada üldise sisekontrollisüsteemi tõhusust;
23.	märgib, et kontrollikoja andmetel on 2021. aastal teatatud sisekontrolli puudused, mis mõjutavad töölevõtmismenetlusi, parandatud, kuna asutus on oma menetlusi vastavalt muutnud;
Muud kommentaarid
24.	väljendab heameelt selle üle, et asutus jätkas 2022. aastal oma töö ja tulemuste edendamist mitmete sidekanalite kaudu, nagu ettevõtte veebisait, pressiintervjuud ja sotsiaalmeediaplatvormid; märgib, et asutus suurendas ka dünaamiliste andmete visualiseerimiste arvu, mille eesmärk oli esitada suures koguses andmeid põhjalikumalt ja arusaadavamalt, ning avaldas 149 pressiteadet ja uudist, edendas ameti tööd ajakirjanduses ja meedias, viis läbi 74 intervjuud ja infotunde ajakirjandusega ning vastas 706 päringule e-posti teel;
25.	väljendab heameelt selle üle, et 2022. aastal anti asutusele keskkonnajuhtimis- ja -auditeerimissüsteemi (EMAS) sertifikaat ning et ta saavutas edukalt oma 2022. aasta keskkonnaeesmärgid ja -sihid reisimise, energeetika, jäätmete, hangete ja põhitegevuse valdkonnas; rõhutab, et saavutuste hulka kuulub reisimisega seotud tegevuste vähendamine vähemalt 50 % võrra, hoonete energiatarbimise vähendamine 10 % võrra, pühendumine vähemalt 70 % jäätmete ringlussevõtule ning keskkonnamõju arvestamine 100 % asutuse sõlmitud lepingute puhul;
26.	tunnustab asutust kohustuse eest vähendada 2022. aastal energiatarbimist 10 % (võrreldes 2019. aastaga); juhib tähelepanu asjaolule, et selle eesmärgi saavutamiseks võttis asutus järgmisi meetmeid: küttegraafikute muutmine ja termostaatide seadepunktide temperatuuride vähendamine, energiavarustuse täielik üleviimine taastuvatele energiaallikatele, arvestite igapäevane jälgimine, et hinnata võetud meetmeid, ja töötajate energiasäästualane teadlikkuse suurendamise kampaania; märgib, et 2022. aasta lõpuks vähendati energiatarbimist võrreldes 2019. aastaga 16,4 %;
°
°	°
[bookmark: _GoBack]27.	viitab eelarve täitmisele heakskiidu andmise otsusele lisatud muude horisontaalsete tähelepanekute osas oma ... resolutsioonile[footnoteRef:12] ametite tulemuste, finantsjuhtimise ja kontrolli kohta. [12:  Vastuvõetud tekstid, P9_TA(2024)0000.] 

